Grace Folashade Bent

nee Makinwa je oloselu ara Nàìjíríà ati omo Ilé Alàgbà Nàìjíríà(ojoibi 25 October 1960) je omo ile igbimo asofin ti won dibo yan ni osu kerin odun 2007 lori egbe People's Democratic Party ni agbegbe Adamawa South ti Ipinle Adamawa.
Ìgbà èwe àti bí ó ṣe kẹ́kọ̀ọ́
Wọ́n bí Grace Folashade Bent ní ọdún 1960. Ó lọ sí Ilé-ẹ̀kọ́ Grammar Ilésà (Kíláàsì Gíga ti ọdún 1978). Ní Yunifásítì Calabar, ó jẹ́ ajìjàgbara ẹgbẹ́ àwọn akẹ́kọ̀ọ́. [1] Ó gba oyè BA (Hons) nínú ẹ̀kọ́ èdè Gẹ̀ẹ́sì àti ìmọ̀ ìwé ní ọdún 1998, àti oyè ìwé ẹ̀kọ́ MSc nínú ìmọ̀ ìṣèlú àti ìbáṣepọ̀ àgbáyé ní ọdún 2003. Ó ní oyè doctorate nínú ìṣàkóso gbogbogbòò láti Indiana State University, United States . Kí ó tó di ọmọ ilé ìgbìmọ̀ aṣòfin, Grace Folashade Bent ni olùdámọ̀ràn òṣèlú fún Alága Orílẹ̀-èdè PDP, Audu Ogbeh, Olùrànlọ́wọ́ Olùgbéjáde, NTA Kaduna, àti olùdarí àgbà ti Jack Ventures Nigeria. [2] Ó ti tẹ ìwé kan jáde tí àkọlé rẹ̀ ń jẹ́ Women in Inter Ethnic Marriages in Nigeria
Gẹ́gẹ́ bí àwọn orísun kan ti sọ wípé, Grace Folashade Bent ló kópa nínú gbígba ìwé ẹ̀rí degree ayédèrú

 Iṣẹ́ 
Lẹ́yìn ìdìbò ní ọdún 2007, Grace Folashade Bent di alága Ìgbìmọ̀ Àgbà fún Àyíká ní Nàìjíríà . Nínú ipò yìí, ó ní àríyànjiyàn lórí ìfàgùn ìgbàsílẹ̀ fún ìfọ́ epo gáàsì tí Ààrẹ Umaru Yar'Adua fún àwọn ilé iṣẹ́ epo láìsí ìgbìmọ̀ pẹ̀lú Àgbà.
Ní oṣù kẹrin ọdún 2008, lẹ́yìn ìbẹ̀wò sí orílẹ̀ èdè South Africa, Sẹ́nétọ̀ Bent ṣe onígbọ̀wọ́ ìgbésẹ̀ kàn láti fún gbogbo àwọn ọmọ orílẹ̀ èdè Nàìjíríà tí wọ́n ń rìnrìn àjò lọ sí South Africa ní ìmọ̀ràn ìrìn-àjò láti ṣọ́ra fún àwọn ìkọlù tí kò dáwọ́ dúró.
Ní oṣù kẹta ọdún 2009, Sẹ́nétọ̀ Bent tak5o ìgbékalẹ̀ Ìgbìmọ̀ Ìṣàkóso Aṣálẹ̀ lórí ìpìlẹ̀ pé èyí yóò fi iṣẹ́ ìgbìmọ̀ orílẹ̀-èdè lórí àwọn ìṣòro àyíká kún tàbí kí ó tún ṣe àfikún iṣẹ́ wọn. Olùdarí ìgbìmọ̀ aṣòfin, Mahmud Kanti Bello, kìlọ̀ fún un pé kí ó má ṣe fa ìgbọ́ran gbogbogbòò lórí ìgbìmọ̀ tí a gbèrò náà sí “àríyànjiyàn tí kò tọ́”
Ní oṣù kẹsàn-án ọdún 2009, Grace Folashade Bent kọ lẹ́tà kàn sí Mínísítà fún Agbègbè Olú-ìlú Àpapọ̀ (FCT), Sẹ́nétọ̀ Mohammed Adamu Aliero, ó sì takò gbígbìn igi púpọ̀ jù fún kíkọ́ ọ̀nà.
Bent díje nínú ètò ìdìbò lábẹ́ ẹgbẹ́ òṣèlú PDP láti di olùdíje fún Sẹnetọ Gúúsù Adamawa ni oṣu Kẹrin ọdun 2011, ṣùgbọ́n o pàdánù sì ọwọ́ Ahmed Hassan Barata . O gba ibo 738 si ìbò 406 rẹ. Bent, ẹniti a sọ pe awọn olórí ẹgbẹ òṣèlú PDP fẹran, nígbà míì sọ pe o ti borí atundi  idibo tuntun.  Lákòókò ti a n ṣe àtúnyẹ̀wò ibeere naa, adajọ kàn paṣẹ fun Igbimọ eleto Idibo Orilẹ-ede Nàìjíríà Independent National Electoral Commission (INEC) láti yọ orúkọ Barata kuro nínú atokọ awọn olùdíje ki o si fi Bent rọpo rẹ. Lẹhin naa ni INEC, Ile-ẹjọ Giga ti Olu ìlú, Abuja ati agbẹjọro ẹgbẹ́ òṣèlú PDP kọ ẹtọ Bent. O lè sọ èdè Yorùbá, pẹlu èdè Ìjẹ̀sà.

Òsèlú
Lẹhin ìdìbò ni ọdun 2007 Grace Folashade Bent di alága ti Igbimọ Alagba tí orílẹ̀ èdè Nàìjíríà lórí ọ̀rọ̀ Àyíká(Nigerian Senate Committee on Environment). Ni ipa yii, o ni ipa nínu àríyànjiyàn lori itẹsiwaju igbanilaaye fún fífà gáàsì ti a fun awọn ile-iṣẹ epo nipasẹ alákóso Umaru Yar'Adua láìsí ijumọsọrọ pẹlu alàgbà.  Ni Oṣu Kẹta ọdun 2009, Oṣiṣẹ ile-igbimọ Bent tako ìdásílẹ̀ Igbimọ Ìṣàkóso aginjù lori ìpìlè pè eyi yòò ṣagbepọ tabi ṣe ẹda awọn iṣẹ ti igbimọ orílè-èdè lori awọn iṣoro ilolupo. Aṣojú ile igbimọ aṣòfin àgbá, Mahmud Kanti Bello, kilọ fún u láti ma fa igbọran gbogbo ènìyàn lori igbimọ ti a pinnu sinú “awọn ariyanjiyan ti ko tọ”.

 Itokasi 

Ẹ̀ka:Àwọn ọjọ́ìbí ní 1960
Ẹ̀ka:Àwọn ọmọ Ilé Alàgbà ilẹ̀ Nàìjíríà
Ẹ̀ka:Àwọn ọmọ Yorùbá
Ẹ̀ka:Àwọn ará Nàìjíríà